wickkiey/tamil-wikipedia-markdown huggingface dataset:
# பிறிது மொழிதல் அணி

**பிறிது மொழிதல் அணி** என்பது தான் கருதும் பொருளை வெளிப்படையாகக் கூறாமல் பிறிதொன்றால் ஏற்றிக் கூறுதல். அதாவது கருத்திலே ஒன்றைக் கொண்டு, அது குறிப்பால் விளங்கித் தோன்றுமாறு வேறு ஒன்றைக் கூறுவது போல பிறிதொரு பொருள் மேல் ஏற்றிக் கூறுவது. புலவர் தான் கருதிய பொருளை வெளிப்படையாகக் கூறாமல் அதனை வெளிப்படுத்துவதற்குரிய ஒத்த பிறிதொன்றினைச் சொல்வது.  

## தன்மை
**பிறிது மொழிதல் அணி** உவமானத்தை மட்டும் கூறி உவமேயத்தை உணர்த்தி நிற்கும்.  

### எடுத்துக்காட்டு
- **உவமை அணி** - மயில் போலும் பெண் வருகிறாள். (அது போல இது)
- **உருவக அணி** - மயில் வருகிறாள். (இதுதான் அது)
- **பிறிது மொழிதல் அணி** - அது போல இது என்றும் வராது. இதுதான் அது என்றும் வராது.

பிறிதுமொழிதல் அணிக்கு மிகவும் நல்ல உதாரணமாக அமைபவை திருவள்ளுவரின் திருக்குறள்கள்.  

## உள்ளுறை உவமம்
பிறிது மொழிதல் அணியை உள்ளுறை உவமம் என்றும் சொல்லலாம். உள்ளுறை உவமம் என்றால் உள்ளே மறைந்திருப்பது என்று பொருள் பெறும்.  

### எடுத்துக்காட்டு
<poem>  
உச்சி வகிர்ந்தெடுத்து  
பிச்சிப்பூ வைச்ச கிளி  
பச்சைமலைத் தோட்டத்திலே  
மேயுதென்று சொன்னாங்க  
</poem>  

இதில் அவர், தனது மனைவி தவறு செய்கிறார் என்ற ஊராரின் கூற்றை "கிளி மேயுது" என்கின்ற வார்த்தைகளால் ஆற்றாமையுடன் வெளிச் சொல்கிறார். பசு மேயும். கிளி மேயாது. அவர் தன் மனைவியில் சந்தேகம் ஏற்பட்டதால், தன் மனைவியை நினைத்துக் கொண்டு, மனைவி என்ற சொல்லையே பாவிக்காமல் "கிளி ஊர் முழுக்க மேய்கிறது" என்று சொல்வது **பிறிது மொழிதல் அணி**.  

எடுத்துக்காட்டு 2  

பீலிபெய் சாகாடும் அச்சிறும் அப்பண்டம்  

சால மிகுத்துப் பெயின்.  

இதில் வள்ளுவர் மயிலிறகு சிறிதாக இருந்தாலும் அதிகமாக வண்டியில் ஏற்றினால் வண்டியானது பாரம் தங்காமல் அச்சாணி முறிந்துவிடும் என வெளிப்படையாகக் கூறி உள்ளுறையாக பகைவர்கள் சிறியவர்களாக இருந்தாலும் அதிகமானால் நம்மை எளிதில் வென்று விடுவர், என்பது ஆகும்.
# அல்பெர்ட்டோ காண்ட்டடார்


**அல்பெர்ட்டோ காண்ட்டடார்** (*Alberto Contador*, பிறப்பு: டிசம்பர் 6, 1982) ஒரு தொழில்முறை-மிதிவண்டி ஓட்டும் வீரர், எசுப்பானியர். தற்போது அசுட்டானா என்ற அணிக்காக ஓட்டுபவர். 2007-இல் டிசுக்கவரி அணிக்காக ஓட்டி *டூவ ட பிரான்சு* அல்லது *பிரான்சு சுற்று* என்ற உலகப்புகழ் பெற்ற மிதிவண்டி சாலைப் போட்டியை வென்றார். 2008 *வுயேட்டா அ இசுபான்யா* (எசுப்பானியா சுற்று), 2008 *ஜீரோ தீ தாலியா* (இத்தாலி சுற்று), 2009, 2010 டூவ ட பிரான்சு ஆகிய போட்டிகளை அசுட்டானா அணியிலிருந்தும் வென்றுள்ளார். சாலை மிதிவண்டிப் போட்டிகளில் மிகவும் பெருமைக்குரிய ஆன்றபெருஞ் சுற்றுப்போட்டிகள் (Grand Tours) என்றழைக்கப்படும் பிரான்சு சுற்று, எசுப்பானியா சுற்று, இத்தாலி சுற்று ஆகிய மூன்றிலும் வெற்றி பெற்ற ஐந்தாவது வீரர் என்ற பெருமை காண்ட்டடாரைச் சேரும்.
# விக்கிப்பீடியா:உங்களுக்குத் தெரியுமா/ஆகஸ்ட் 7, 2010


- தமிழக அரசு 1970-ம் ஆண்டு அங்கீகரித்த தமிழ்த்தாய் வாழ்த்து பாடல் 1891ம் ஆண்டு பெ. சுந்தரம் பிள்ளையால் இயற்றப்பட்ட மனோன்மணீயம் எனற நாடகத்தில் இடம் பெற்ற தமிழ் தெய்வ வணக்கப் பாடல் ஆகும்.
- ரோம எண்ணுருவில் சுழியத்தை குறிக்கும் எண்ணுருக்கள் இல்லை; இடமதிப்பு சார்ந்த எண்முறையில் இல்லை.
- பைக்கால் ஏரி உலகின் மிக ஆழமான ஏரியாகும். உருசியாவின் தென் சைபீரியா மாகாணத்தில் அமையப்பெற்றுள்ள இந்த ஏரி பூமியினை சுற்றியுள்ள மொத்த நன்னீர் நிலைகளில் 20 சதவிகித நன்னீரினை தன்னகத்தே கொண்டுள்ளது.
- ஒரு கடதாசியை 7 முறைக்கு மேல் பாதிபாதியாக மடிக்கமுடியாது என்பதை அறிவீரா?, அது எவ்வளவு மெலிதாக இருந்தாலும் சரி எவ்வளவு பெரிதாக இருந்தாலும் சரி 7 முறைக்கு மேல் பாதிபாதியாக மடிக்க இயலாது.
- ஒவ்வொரு மனிதனின் நாக்கின் ரேகைக்கும் வேறுபாடு உண்டு.
- 1895 இல் திருகோணமலையைச் சேர்ந்த த. சரவணமுத்துப்பிள்ளை எழுதிய மோகனாங்கி என்பது தமிழில் எழுதப்பட்ட முதலாவது வரலாற்றுப் புதினம் ஆகும்.
# இணைய நெறிமுறைப் பதிப்பு 6

**இ.நெறி ப6** ( இணைய நெறிமுறை பதிப்பு 6 என்பதின் சுருக்கம்) *(IPv6)* என்பது ஒரு இணைய நெறிமுறையாகும் . இன்றும் பயனோங்கி நிற்கும் முதல் செயல்படுத்தமான இ.நெறி ப4 ஐ முறியடிக்கவே இது கட்டமைக்கப்பட்டது . இது பொட்டணம்-மாற்று பிணையத்தின் ஓர் இணைய அடுக்கு நெறிமுறையாகும் . இ.நெறி ப4 ஐ முதலில் மறுகட்டமைப்பிற்கு திசைத் திருப்பியதன் காரணம் அதன் முகவரிப் பகிர்வின்மையே ஆகும். டிசம்பர் 1998 இல், இணையக் குறிப்பீட்டுத் தர நிர்ணயம் RFC 2460 என்பதுடன் இ.நெறி ப6 பற்றி இணையப் பொறியியல் பணிச் செயற்படையால் விவரிக்கப்பட்டது .  

இ.நெறி ப6, இ.நெறி ப4 ஐ விட பரந்த பெரும் முகவரித் தளங்களை கொண்டதாகும் . வெறும் 32-துகள் (பிட்) முகவரியை இ.நெறி ப4 கொண்ட நிலையில் இ.நெறி ப6 , 128-துகள் (பிட்) முகவரியை கொண்டதாக இருப்பதினாலேயே இவை நேர்ந்தது . இதனால் இந்த புதிய முகவரித் தளம் 2<sup>128</sup> (ஏறத்தாள 3.4×10<sup>38</sup>) முகவரிகளைக் கொண்டிருக்கிறது .
# நிரல்நிறை அணி

**நிரல்நிறை அணி** சொல்லையும் பொருளையும் வரிசையாக நிறுத்தி அவ்வரிசைப் படியே பொருள் கொள்ளும். அதாவது சில சொற்களை முதலில் ஒரு வரிசையில் வைத்து, அச்சொற்களோடு தொடர்புடைய சொற்களை அடுத்த வரிசையில் முறைமாறாமல் சொல்வது நிரல்நிறை அணி ஆகும்.  

**(எ.கா.)**  
<poem>  
''அன்பும் அறனும் உடைத்தாயின் இல்வாழ்க்கை  
''பண்பும் பயனும் அது  
--**(திருக்குறள், 45)**</poem>  

இக்குறள் அன்பு, அறன் என்பவற்றை வரிசையாக நிறுத்தி அவற்றோடு தொடர்புடைய பண்பு, பயன் என்பவற்றை முறையே அடுத்த வரிசையில் இணைத்து, பொருள் கொள்ளுமாறு அமைக்கப் பெற்றுள்ளது. இதுவே **நிரல்நிறை அணி** ஆகும்.  

## நிரல்நிறை அணியின் வகைகள்

நிரல்நிறை அணி இரண்டு வகைப்படும்.  
- நேர் நிரல்நிறை அணி
- எதிர் நிரல்நிறை அணி
# கப்பல் விடுதல்


**கப்பல் விடுதல்** அல்லது தோணி விடுதல் ஒரு மழைக்கால விளையாட்டாகும். இதில் பல தரப்பட்ட விளையாட்டுக்களைக் குறிக்கிறது. எளிமையாக ஒரு தாளில் கப்பல் போல் உருவாக்கி, அதை ஓடு வெள்ளத்தில் சிறுவர்கள் விடுவார்கள். வெள்ளம் காணிகளுக்குள் நிறைந்தால், வாழை மரத் தண்டு, தடி போன்றவற்றால் கட்டுமரம் போல வடிவமைத்து, அதற்கு மேல் சவாரி செய்வார்.
# கண்கட்டிப் பிடித்தல்


**கண்கட்டிப் பிடித்தல்** என்பது ஓடிப் பிடித்தல் போன்ற ஒரு எளிமையான விளையாட்டு ஆகும். பெரும்பாலும் சிறுவர்கள் விளையாடுவர் இது பொதுவாக ஒரு பெரிய அறையில் அல்லது திறந்த வெளியில் விளையாடப்படும். ஒருவரின் கண்ணைக் கட்டி விடுவர். அவர் மற்றவர்களைப் பிடிப்பதற்கு முயற்சி செய்வார். மற்றவர்கள் ஒரு குறிப்பிட்ட பரப்பளவுக்குள் இருந்து, அவரிடம் பிடிபடாமல் இருக்க வேண்டும்.
# விக்கிலீக்ஸ்

**விக்கிலீக்ஸ்** (Wikileaks) அல்லது **விக்கிகசிவுகள்** எனப் பொருள்படும் இணையதளம். இது சர்வதேச மட்டத்தில் இயங்கிவரும் ஒரு இலாப நோக்கமற்ற ஊடகமாகக் கருதப்படுகின்றது. இந்த இணையத்தளம் பெயர் அறிவிக்காதவர்களின் பங்களிப்புகளிப்பைக் கொண்டிருப்பதுடன், அரசு அல்லது சமய நிறுவனங்களின் பாதுகாக்கப்பட்ட இரகசிய ஆவணங்களை பொது மக்களின் பார்வைக்கு வெளிச்சத்துக்கு கொண்டு வருகின்றது. 2006 ஆம் ஆண்டில் இந்த இணையத்தளம் நிறுவப்பட்டது. சுவீடனிலிருந்து இயங்கும் இந்த இணையதளத்தில் பங்களிப்பாளர்களின் விவரங்கள் அறிய இயலாதவாறும் தேடவியலாதவாறும் தனி செயல்பாடுகள் செய்யப்பட்டுள்ளன. நிறுவிய ஓராண்டுகளுக்குள்ளேயே 1.2 மில்லியன் ஆவணங்கள் தரவேற்றப்பட்டுள்ளது. ஆப்கானில் அமெரிக்க படையினரின் ஆவணங்களை வெளியிட்டு பரவலாக அறியப்பட்டது. தனது அறிக்கைகளுக்காக பல விருதுகளையும் பெற்றுள்ளது.  

## வரலாறு

Wikileaks.org இணைய தள பெயர் 4 அக்டோபர் 2006 ஆம் ஆண்டு பதிவு செய்யப்பட்டது. இந்த இணையதளம் தனது முதல் ஆவணத்தை, டிசம்பர் 2006 ஆம் ஆண்டு வெளியிட்டது.
# ஒளிவினை நொதி



**ஒளிவினை நொதிகள்** அல்லது போட்டோலியேசுகள் (**Photolyases** (EC 4.1.99.3)) என்பன மரபணு (DNA) வழுநீக்கி நொதிகள் ஆகும். இவை கதிரவனின் இருந்து வெளிப்படும் புறவூதாக்கதிர்கள் அல்லது பிறசூழல்களில் உள்ள புற ஊதாக்கதிர்களால் மரபணுவுக்கு ஏற்படும் பழுதைச் சரி செய்யும் நொதி ஆகும். இந்நொதி செயல்படுவதற்கு நீல நிறம் அல்லது புற ஊதாக்கதிர்கள் தேவை. இதனை ஒளிவினை (ஒளியால் உந்தப்பட்டும் வினை) வழி இயங்கும் செயற்பாடு என்பர் (**photoreactivation**)  

ஒளிவினை நொதிகள் (Photolyases) மரபணுவில் இணைவான (complementsary) இழைகளை இணைக்கின்றன, ஆனால் சில வகையான பைரிமிடைன் இரட்டைகளைப் (pyrimidine dimers) பிரிக்கின்றன. இப் பைரிமிடைன் இரட்டைகள் மரபணுவின் ஒரே இழையில் ஓர் இணையான தைமைன் (thymine) அல்லது சைட்டோசைன் (cytosine) அடிக்கூறுகள் (bases) பகிர்பிணைப்பு (covalent) வழி ஏற்படுவதால் உண்டாகின்றன.இந்த இரட்டை பைரிமிடைன்கள் மரபணு அமைப்பின் ஒரு புடைப்பை ஏற்படுத்துகின்றது. இதனைப் பிளப்பு அல்லது கீறல் (lesion) என்பர். ஒளிவினை நொதிகள் இந்தப் புடைப்பால் ஈர்க்கப்பட்டு அவற்றோடு பிணைந்து பழைய நிலைக்குமாற்றுகின்றது.  

வெய்யிலில் செல்லும் முன் உடலில் பூசிக்கொள்ளும் சில குழைமத்தில் இந்த ஒளிவினை நொதி சேர்க்கப்படுகின்றது.  

இந்த நொதி பலவகையான நுண்ணுயிரிகளிலும், பூஞ்சைக் காளான்களிலும் விலங்குகளிலும் காணப்படுகின்றன. ஆனால் மாந்தர்களின் உயிரணுக்களில் காணப்படுவதில்லை.  

## மேற்கோள்களும் அடிக்குறிப்புகளும்

## வெளியிணைப்புகள்
- சயன்ட்டிஃவிக் அமெரிக்கன், சூலை 25, 2010
# காலியான்குட்டி



**காலியான்குட்டி** அல்லது **புல்லுருவிப் பாம்பு**, **நீர்க்காத்தான் குட்டி** (Amphiesma stolatum) என்பது ஒரு நஞ்சற்ற பாம்பு இனமாகும். இது ஆசியா கண்டத்தில் காணப்படுகிறது.. இது தவளை, தேரை . போன்றவற்றை உணவாக உட்கொள்கிறது. இது நீர் பாம்பு, புல் பாம்பு ஆகியவற்றை ஒத்திருக்கும்.  

## விளக்கம்
இது ஒரு சிறிய, மெல்லிய பாம்பு. இது கரும்பச்சை நிறத்தில் இருக்கும். மொத்த நீளத்தில் கால்பகுதி இதன் மெல்லிய வாலே. முதுகின் இருபக்கத்திலும் தலையிலிருந்து வால் வரை இரண்டு மஞ்சள் கோடுகள் காணப்படும். இதன் உடலில் உள்ள செதில்கள் கரடுமுரடாக இருக்கும்.  

இப்பாம்புகள் உடல் நீளம் வழக்கமாக 40 இல் இருந்து 50 செ.மீ (சுமார் 16 முதல் 20 அங்குளம்) ஆகும். அதிகபட்ச நீளம் 90 செ.மீ (35. 3/8). பெண் பாம்புகள் ஆண் பாம்பு களைவிட நீளமாக இருக்கும். அரிதாக 620 மிமீ (2.03 அடி) வரை இருக்கும்.  

## பரவல்
இப்பாம்புகள் தென் மற்றும் தென்கிழக்கு ஆசியாவில் பாக்கித்தான், இலங்கை , பிலிப்பைன்ஸ் , இந்தியா ( அந்தமான் தீவுகள் உட்பட ), வங்கதேசம் , நேபாளம் , பர்மா , தாய்லாந்து , லாவோஸ் , கம்போடியா, வியட்னாம் , இந்தோனேசாயா, தைவான்,சீனா ஆகிய நாடுகளில் உள்ளது.  
இந்தியாவில் இப்பாம்பு மலைப்பகுதிகளில் 2,000 அடி (610 மீ) உயரம் வரை காணப்படுகிறது.  

## பாதுகாப்பு நிலை
இப்பாம்புகள் அதன் வாழிட எல்லை முழுவதும் பாதுகாப்பு கவலை இல்லை எனக் கருதப்படுகிறது.  

## சுற்றுச்சூழல் மற்றும் வாழ்க்கைச் சூழல்

### வாழ்விடம்
இந்து பாம்பு சமவெளி மற்றும் மலைகள் ஆகிய இரு பகுதிகளிலும் உள்ள நீர்நிலைகளை ஒட்டியுள்ள பகுதிகளிலும் ஆற்றங்கரை, சதுப்புநிலம், ஈரநிலங்களில் பொதுவாகத் தென்பட்டாலும் நெல்வயல், புல்வெளி, புதர், தோட்டங்களிலும் பருவமழைக் காலங்களில் காணப்படும் இப்பாம்பு பகல், இரவு இரு நேரங்களிலும் இயங்கும்.  

### உணவுச் சூழலியல்
இதன் முதன்மை உணவில் சிறிய நீர்நில வாழ்வன வான தவளை, தேரை போன்றவை முதன்மை இடம்பெற்றவை. , மேலும் மீன் , மண்புழுக்கள் போன்றவையும் இதன் உணவுப்பட்டியலில் இடம்பெற்றவை ஆகும்.  

### இனப்பெருக்கம்
பெண் பாம்புகள் ஆகத்து ஏப்ரல் முதல் சூள் கொள்வதாக கண்டறியப்பட்டுள்ளது. மேலும் முட்டைகள் மே முதல் செப்டம்பர் வரை நிலத்தடி துளைகளில் ஐந்து முதல் பத்துவரையான வெள்ளை நிற முட்டைகள் இடுகிறன்றன. அவவை குஞ்சு பொரிக்கின்ற வரை முட்டை அடைக்காக்கின்றன. குட்டிப் பாம்புகள் பிறந்த நேரத்தில் 13 முதல் 17 செமீ நீளம் இருக்கும். குட்டிகளின் உணவு சிறிய தவளைகள், தலைப்பிரட்டைகள், மீன்கள், மண்புழுக்கள், பூச்சிகள் ஆகியவைகள் ஆகும்.  

### பிறமொழிகளில் பெயர்கள்

1. அஸ்சாமி - பாமுனி சாப்.
1. ஒரியா - ஹலாஹலிலா, மாட்டிபிராடா சாபா
1. வங்காளி - ஹெலே சனப்.
1. மராத்தி - நனிதி.
1. தெலுங்கு - வன்னப்பாம்.
1. துளு - பகிலே.
1. சிங்களம் - Aharakukka
# காயிங் கெக் இயேவ்


**காயிங் கெக் இயேவ்** (*Kang Kek Iew* அல்லது *Kaing Kek Iev*) அல்லது பொதுவாக தோழர் **டூச்** (*Duch*) நவம்பர் 17, 1942 – செப்டம்பர் 2, 2020) என்பவர் 1975 முதல் 1979 வரை பொல் பொட் தலைமையில் கம்போடியாவை ஆண்ட கெமர் ரூச் ஆட்சியில் ஒரு முக்கிய தலைவராக இருந்தவர். நோம் பென் நகரில் தியோல் சிலெங் என்ற சிறைச்சாலை அதிகாரியாக இவர் பெரிதும் அறியப்பட்டார். கம்போடியாவின் ஐநா ஆதரவுப் போர்க்குற்ற நீதிமன்றத்தினால் விசாரிக்கப்பட்ட முதலாவது கெமரூச் தலைவர் இவராவார். இவர் டுவோல் சிலெங் சிறைச்சாலையில் 17,000 இற்கும் அதிகமான ஆண்கள், பெண்கள், குழந்தைகளின் படுகொலை, சித்திரவதை செய்ய்யப்பட்டதை நேரில் கண்காணித்தார் எனக் குற்றம் சாட்டப்பட்டு 35 ஆண்டு கால சிறைத்தண்டனை 2010 ஜூலை 26 ஆம் நாள் வழங்கப்பட்டது. இவரது மேன்முறையீட்டை 2012, பெப்ரவரி 3 இல் விசாரித்த நீதிமன்றம் இவருக்கு வழங்கப்பட்ட தண்டனையை ஆயுட்காலமாக அதிகரித்துத் தீர்ப்பு வழங்கியது.  

1975 முதல் 1979 வரை கம்போடியாவை ஆட்சி புரிந்த கெமரூச் நிர்வாகம், தமக்கு எதிரானவர்களை டுவோல் சிலெங் சிறையில் அடைத்து வைத்திருந்தது. அதற்குத் தலைமை அதிகாரியாக டூச் பணியாற்றினார். கெமரூச் நிர்வாக காலத்தில் 2 மில்லியனுக்கும் அதிகமானோர் படுகொலை செய்யப்பட்டனர். 1979 இல் வியட்நாமியப் படையெடுப்பை அடுத்து கெமரூச் ஆட்சி வீழ்ச்சி அடைந்தது. கெமரூச் தலைவர் பொல் பொட் 1998 ஆம் ஆண்டில் இறந்தார்.  

கெமரூச்சின் வீழ்ச்சியை அடுத்து டூச் தலைமறைவானார். பல மாற்றுப் பெயர்களில் வடமேற்கு கம்போடியாவில் வாழ்ந்து வந்த இவர் பிரித்தானிய ஊடகவியலாளர் ஒருவரால் கண்டுபிடிக்கப்பட்டு 1999 ஆம் ஆண்டில் சிறைப்பிடிக்கப்பட்டார்.
# நீர் உண்டாக்கும் அரிப்பு (மருத்துவம்)


***நீர் உண்டாக்கும் அரிப்பு*** (aquagenic pruritis) என்பது மனிதர்களின் தோலின் மீது நீர் படும் போது அரிப்பு ஏற்படும் நோய் ஆகும். இந்த அரிப்பு மிகக் கடுமையாக குத்துவது ‌போல் தீவிரமாக இருக்கும்.  

## காட்சியளிப்பு
நீரோ அல்லது ஈரப்பதமுள்ள காற்றோ தோலின் மீது படும் போது இந்நோயின் அறிகுறிகள் உடனடியாக உணரப்படும். இது ஒரு மணிநேரம் வரை கூட நீடிக்கும். வியர்வை, வீசும் காற்று, வெப்பநிலை வேறுபாடு, உடை மாற்றுதல், ஈரப்பதமுள்ள தரையில் படுக்க முயற்சித்தல் போன்றவற்றாலும் இது தூண்டப்படலாம்.  

இது இரு பாலரிலும் எவ்வயதினரிலும் காணப்படலாம். பாலிசைதீமியா (polycythemia) அல்லது மிகை இரத்தசெல் நோயின் முதன்மை அறிகுறியாக இது வெளிப்படலாம்.  

சில நேரங்களில் இது பரம்பரை வழியாகக் கடத்தப்படுவதாய் அறியப்படுகிறது. இந்நோய் குறித்து மிகக் குறைந்த ஆராய்ச்சியே செய்யப்பட்டுள்ளது; இன்னும் அறியப்பட வேண்டியது நிறைய உள்ளது.  

இந்நோய் மனிதரின் அன்றாட வாழ்வியல் நிகழ்வுகள் அனைத்தையும் பாதிக்கும் என்பதால் இது சாதாரணமாக எடுத்துக்கொள்ளப்படக் கூடிய நோய் அன்று. இதனால் பாதிக்கப்பட்டோர் மனஉளைச்சல் ஏற்பட்டு அல்லலுறுவார்.  

## நோய்த்தோற்றவியல்

மாஸ்ட் செல்களிலிருந்து (mast cell) ஹிஸ்டமைன் (histamine) போன்ற பொருட்கள் வெளிப்படுதல் காரணமாக இது உருவாகலாம் என்று கருதப்படுகிறது.  

## மருத்துவம்
- கேப்சஸின் (மிளகாயிலிருந்து பெறப்படும் பொருள்) பசையைத் தடவுதல்

- வடிகட்டப்பட்ட புறா ஊதாக்கதிர் B மூலம் ஒளிமருத்துவம்

- ஹிஸ்டமைன் தடுப்பான்கள்

- நால்ட்ரெக்சோன் (naltrexone) - ஓப்பிய வழிப் பெறுதி
# பித்த அரிப்பு


**பித்த அரிப்பு** (biliary pruritis) என்பது அடைப்பு வகை மஞ்சட் காமாலையில் (obstructive jaundice) உடலெங்கும் ஏற்படும் அரிப்பு ஆகும். இது எதனால் ஏற்படுகிறது என்பது துல்லியமாக அறியப்படவில்லை. பித்த உப்புகள் (bile salts) தோலில் படிவதால் உண்டாவதாக பெரும்பான்மையாக நம்பப்படுகிறது. உடலினுள் உண்டாக்கப்படும் ஓப்பிய வழிப்பெறுதிகளால் உண்டாவதாகச் சிலர் கூறுகின்றனர்.  

மஞ்சள் காமாலை என்பது ஒரு நோய் அன்று. ஓர் அறிகுறியே! பல காரணங்களால் இது ஏற்படலாம். அப்படிப்பட்ட காரணங்களுள் பித்தப்பாதை அடைப்பும் ஒன்று. பித்தப்பாதை அடைபடுவதால் பித்தம் குடலுக்குச் சென்று செரிமானத்திற்கு உதவ முடியாமல் போய் விடுகிறது. ஆகவே பித்தம் இரத்தத்தில் கலந்து விடுகிறது.
# இராமாவில் கந்தசுவாமி கோயில்


**இராமாவில் கந்தசுவாமி கோவில்** இலங்கையின் வடக்கே யாழ்ப்பாண மாவட்டத்தில் தென்மராட்சிப் பிரதேச செயலர் பிரிவில் இராமாவில் என்னும் இடத்தில் கண்டி வீதிக்கு அருகில் அமைந்துள்ள ஒரு முருகன் கோவில்.  

## ஆலய அமைப்பு
கர்ப்பக்கிரகத்தில் வள்ளி தேவசேனா சமேதராக முருகப்பெருமான் வீற்றிருக்கின்றார். அடுத்து அர்த்த மண்டபம், மகா மண்டபம், நிருத்த மண்டபம் தம்ப மண்டபம், வசந்த மண்டபம், யாகசாலை, மடப்பள்ளி என்பனவும் அமைந்துள்ளது. அதோடு பரிவார ஆலயங்களாக விநாயகர், சந்தானகோபாலர், மகாலட்சுமி, பைரவர், சண்டேஸ்வரர் என்பனவும் காணப்படுகின்றது. ஆறுமுகசுவாமி, முத்துக்குமாரசுவாமி ஆகியோருக்கு தனித்தனியான ஆலயங்களும் (தேவசபை) அமைக்கப்பட்டுள்ளது.  

## வரலாறு

## ஆலய பரிபாலனமும் சிவாச்சாரியார்களும்

## நித்திய பூசை
இங்கு நித்திய பூசை இரண்டு காலங்கள் நடைபெறுகின்றது.  
## ஆலய உற்சவங்கள்
### கார்த்திகைத் திருவிழா
ஒவ்வொரு மாதமும் வரும் கார்த்திகை நட்சத்திரத்தன்று முருகப்பெருமானுக்கு விஷேட பூசையும் திருவிழாவும் நடைபெறுகின்றது.  
### சிவராத்திரி
மாசி மாதத்தில் வரும் மகாசிவராத்திரி அன்று இரவு நான்கு சாமப் பூசை நடைபெறுகின்றது.  

### கந்தசட்டி
ஐப்பசி மாதத்தில் வரும் கந்தசட்டி ஆறு நாட்களும் அபிஷேகமும் உற்சவமும் நடைபெற்று ஆறாம் நாள் சூரன் போரும், ஏழாம் நாள் திருக்கல்யாணமும் நடைபறுகின்றது.  
### வருடாந்த மகோற்சவம்
ஆனி மாத அமாவாசைத் திதியை அந்தமாகக் கொண்டு 10 தினங்கள் மகோற்சவம் நடைபெறுகின்றது.
# காந்தத் தயக்கம்

புறக் காந்தப்புலம் ஒன்றில் வைக்கப்படும் ஒரு அயக்காந்தப் பொருள் காந்தப்புலத்தின் திசையிலேயே காந்தமாக்கம் அடையும்; அவ்வாறு ஒரு திசையில் காந்தமாக்கப்பட்ட அயக்காந்தப் பொருள், காந்தமாக்கும் புலத்தைச் சுழியாக்கிய பின்னரும் தன் காந்தத்தன்மையை இழக்காது. இவ்வாறு, காந்தமாக்கும் புலத்தைப் பொறுத்து காந்தத்தன்மை பின் தங்கும் நிலை **காந்தத் தயக்கம்** (*magnetic hysteresis*) எனப்படும். இத்தயக்கத்திற்குக் காரணம் அயக்காந்தப் பொருளில் காணப்படும் காந்தத் திரளங்களே. ஒரு முறை இத்திரளங்களை திசையமைத்து விட்டால், மீண்டும் இவற்றைப் பழைய நிலைக்குக் கொண்டு வர ஆற்றல் தேவை; அயக்காந்தப் பொருள்களுக்கே உரித்தான இந்த காந்த நினைவுப்பண்பு  
- நிலைக் காந்தங்களை உருவாக்கவும்
- (இரும்பு, குரோமிய ஆக்சைடுகளின் காந்த நினைவுப்பண்பு) ஒலிநாடாப் பதிவிலும்
- கணினித் தகடுகளில் தகவல்களை காந்த முறையில் சேமிக்கவும் பயன்படுகிறது.
- இந்த காந்த பண்பு குறைவாகயுள்ள அயக்காந்தப் பொருட்கள், மின் காந்தம் உருவாக்கப் பயன்படுகிறது.
## கலைச்சொற்கள்
- அயக்காந்தப் பொருள் - ferromagnetic material
- காந்தமாக்கம் - magnetisation
- காந்தமாக்கும் புலம் - magnetising field
- காந்தத் திரளங்கள் - magnetic domains
- திசையமைத்தல் - orientation
- காந்த நினைவு - magnetic memory
- ஒலிநாடாப் பதிவு - tape recording
- கணினித் தகடு - computer disk

## குறிப்புதவி
# எட்டிசலட்



**எட்டிசலட்** (Etisalat இலங்கை) (2007 வரை செல்டெல் (Celltel) என்றும், 2007 மற்றும் 2010 இடையே டிகோ (Tigo) என்றும் அழைக்கப்பட்டது) இலங்கையில் இயங்கும் ஒரு மொபைல் தொலைத்தொடர்பு நெட்வொர்க் ஆகும். அது தற்போது ஐக்கிய அரபு எமிரேட்டில் சார்ந்த தொலை தொடர்பு நிறுவனம் எடிசலட் இக்கு சொந்தமானது. எட்டிசலட் இலங்கையில் பிப்ரவரி 2012 இறுதியில் 4.2 மில்லியன் வாடிக்கையாளர்கள் இருந்தனர். இந்த நிறுவனம் தெற்கு ஆசியாவில் முதல் முறையாக எச்எஸ்பிஏ+ (HSPA+) சேவைகள் 15 ஆகஸ்ட் 2012 முதல் வழங்க போவதாக அறிவித்தது.  

## செல்டெல் மற்றும் டீகோ
தற்போது எடிசலட் ஆக கருதப்படும் மொபைல் நெட்வொர்க் ஜூன் 1989 இல் செல்டெல் (Celltel) எனும் பெயருடன் மோட்டோரோலா டிஏசிஎஸ் (TACS) நிறுவனத்தால் இலங்கையின் முதலாவது செல்லுலர் வலையமைப்பகாக ஆரம்பிக்கப்பட்டது பின்னர் 2007 ஆம் ஆண்டு மில்லிகாம் இன்டர்நேஷனல் (Millicom International) நிறுவனத்திற்கு கை மற்றம் செய்யப்பட்டு டிகோ என பெயர் மாற்றபட்டது.  

## சந்தை விரிவாக்கம்
மார்ச் 2006 இல் இருந்து அக்டோபர் 2006 வரையிலான 8 மாதகாலப் பகுதியில் 500 தொலைத்தொடர்பாடற் கோபுரங்களை நிர்மாணித்துள்ளது. இதுவரை மொத்தம் 1100 தகவல் கோபுரங்களைக் கொண்டுள்ள எடிசலாட் எதிர் காலத்தில் $138 மில்லியனை செலவு செய்து மேலும் 480 தகவல் கோபுரங்களை அமைக்குவுள்ளது . எட்டிசலட் 2.325 மில்லியனுக்கும் வாடிக்கையாளர்களைக் கொண்டுள்ளதுடன் இது நகர்பேசி சந்தையில் 17% என்பதையும் குறிப்பிடவேண்டும்.  

எடிசலாட் இலங்கையில் கூகிள் காலண்டரூடாகக் குறுஞ்செய்திகள் அனுப்பும் வசதியுள்ள வலையமைப்புக்களுள் ஒன்றெனினும் இதில் இடத்தைக் காட்டும் (அதாவது எந்தக்கோபுரத்திற்கு அருகில் நிற்கின்றீர்கள் எடுத்த்துக் காட்டாக திருகோணமலை) என்னும் வசதி இன்னமும் கிடையாது.  

## சேவைகள்
எட்டிசலாட் நிறுவனம் சாதாரண குரல் அழைப்பு, குறுஞ்செய்தி, ஜி.பி.ஆர்.எஸ், 3ஜி,இணையதளம் போன்ற சேவைகளை வழங்குகின்றது.  

## உசாத்துணைகள்

## வெளியிணைப்புகள்
- எடிசலாட்
# எயார்டெல் (இலங்கை)



**ஏர்ட்டெல்** அல்லது **எயார்டெல்** (*Airtel Sri Lanka*) இலங்கையில் நகர்பேசித் தொலைத்தொடர்புச் சேவைகளை வழங்கும் ஒரு நிறுவனமாகும். இது இந்தியாவின் பாரதி ஏர்ட்டெல் நிறுவனத்தின் சகோதர நிறுவனம் ஆகும். இலங்கையின் தொலைத்தொடர்புகள் ஆணைக்குழு 2006ஆம் ஆண்டளவில் ஏர்ட்டெல்லிற்கு அனுமதியளித்து, 2007இன் முற்பகுதியில் நடவடிக்கைகளைத் தொடங்குவதாக இருந்தது. எனினும் எயார்டெல் ஜனவரி 12, 2009 முதலே இலங்கையில் சேவைகளை ஆரம்பித்து வழங்கிவருகின்றது. இந்த நிறுவனத்திற்கு 1.1 மில்லியன் வாடிக்கையாளர்கள் இருப்பதாக அறிவிக்கப்பட்டுள்ளது. இது இலங்கையின் மொத்த நகர்பேசிப்பாவனையாளர்களின் தொகையில் 8% ஆகும்.  

## வலையமைப்புக் குறியீடு
MNC: 413 05 சேவை வழங்குநரின் குறியீடு: 075  

## சேவைகள்
இது இலங்கையின் சகல மாவட்டங்களிலும் சேவையை விரிவாக்கியுள்ளது.  

எயார்டெல் நிறுவனம் குரல் அழைப்புகள், குறுஞ்செய்திகள் என்பனவற்றை வழங்குகின்றது. இலங்கையின் கொழும்பு, நீர்கொழும்பு, கண்டி, காலி, யாழ்ப்பாணம் ஆகிய பகுதிகளிலேயே 3ஜி அகலப்பட்டை இணைப்பு வழங்கப்பட்டுள்ளது. இலங்கையின் கிழக்குப் பகுதிக்கான 2ஜி எட்ஜ் (நொடிக்கு 236.8 கிலோபிட்ஸ்) அளவிலான எட்ஜ் தொழில்நுட்பத்துடன் கூடிய இணைய சேவைகளையும் வழங்குகின்றது. அகலப்பட்டை இணைப்பைக் கிழக்கில் பெற்றுக்கொள்ளவோ விநியோகிக்கவோ முடியாது இதைத் தலைமை அலுவலகத்தில் இருந்து பெற்றுக்கொண்டு கிழக்கிலும் பாவிக்கலாம். முற்கொடுப்பனவுக் கொடுப்பனவுகள் இலக்கங்கள் காலாவதியாகி 3 மாதங்களில் மீள்சுழற்சி செய்யப்படும். அகலப்பட்டை இணைப்பில் ஒலி அழைப்பை ஏற்படுத்தமுடியாது எனினும் குறுஞ்செய்திகளை அனுப்பலாம். ஏர்ட்டெல் இலங்கையில் 1000இற்கும் மேற்பட்ட தொலைத்தொடர்பாடற் கோபுரங்களைக் கொண்டுள்ளது.  

முற்கொடுப்பனவு செய்யப்பட்ட இணைய இணைப்பிற்கு APN airtellive உம் பிற்கொடுப்பனவிற்கு APN airtelpower உம் ஆகும்.  
வடக்கு மாகணத்தின் வவுனியா மன்னார் கிளிநொச்சி முல்லைதீவு மாவட்டங்களில் சில இடங்களில் சேவை கிடைப்பதில்லை, சேவை கிடைக்கும் பல இடங்களில் 3ஜி சேவை கிடைப்பதில்லை  

## கிளை, வாடிக்கையாளர் சேவை விபரங்கள்
**ஏர்ட்டெல்** தொலைபேசியில் இருந்து 555 என்ற இலக்கத்தை அழைப்பதன் மூலமோ அல்லது ஏனைய தொலைபேசிகளில் இருந்து 0755555555ஐ அழைப்பதன் மூலமோ வாடிக்கையாளர் சேவையைப் பெற்றுக்கொள்ளலாம். இது தவிர 555@airtel.lk என்ற மின்னஞ்சல் ஊடாகவும  
வாடிக்கையாளர் சேவையைப் பெற்றுக்கொள்ளலாம். வாடிக்கையாளர் சேவையைப் பெறும்போது முதலாவது மொழி சிங்களம், இரண்டாவது தமிழ், மூன்றாtது ஆங்கிலம் ஆகும்.  

| அவிசாவளை | 05 கொழும்பு வீதி |
| --- | --- |
| பொறள்ளை | 1189 மருதானை வீதி |
| சிலாபம் | 02 கொழும்பு வீதி |
| கொழும்பு-3 | A5 சூப்பர் மாக்கட் கட்டம் |
| கொழும்பு-11 | 212 பிரதான வீதி |
| தெகிவளை | 8/1 காலி வீதி |
| கம்பகா | 57 பௌத்தலோக மாவத்தை |
| ஜா எல | 180, புஸ்வபன்ச கட்டடம், கொழும்பு வீதி |
| கடுவெல | 455/2 புதிய கண்டி வீதி |
| களுத்துறை | 161 பிரதான வீதி |
| கண்டி | 127 பேராதனை வீதி. |
| கரப்பிட்டிய | 241 லபுடுவ வீதி |
| கேகாலை | 199 பிரதான வீதி |
| கிரிபத்கொடை | 8/1 கண்டி வீதி |
| குருநாகல் | 44 நீர்கொழும்பு வீதி |
| மஹரகம | 61 ஹைய் லெவல் வீதி |
| மாத்தறை | 61B, காலி வீதி, மாத்தறை |
| நீர்கொழும்பு | 41 டீ குறுக்கு வீதி |
| பாணதுறை | 35 ஹொரன வீதி |
| புத்தளம் | 39B குருநாகலை வீதி |
| இரத்தினபுரி | 269 பிரதான வீதி |
| வெள்ளவத்தை | 35 காலி வீதி |
| வவுனியா | பசார் வீதி |

## இவற்றையும் காணவும்
- ஏர்டெல்

## வெளியிணைப்புகள்
- ஏர்ட்டெல் இலங்கையின் அதிகராப்பூர்வத் தளம்]

## உசாத்துணைகள்
<div>  

</div>
# யெகோவாவின் சாட்சிகளும் குருதிக்கொடையும்

யெகோவாவின் சாட்சிகள் (Jehovah's Witnesses) திருவிவிலியம் தங்களைக் குருதி மற்றும் குருதிப்பொருட்களை உட்கொள்வதைத் தடை செய்வதாக நம்புகிறார்கள். எனவே இவர்கள் உயிரைக் காப்பாற்ற வேண்டிய அவசர நிலையில் கூட இரத்தம் மற்றும் இரத்தப் பொருட்களை ஏற்பதில்லை. குருதி மட்டுமின்றி குருதியின் முக்கிய நான்கு பகுதிப் பொருட்களான சிவப்பணு, வௌ்ளையணு, இரத்தத் தட்டு, பிளாஸ்மா இவற்றையும் இவர்கள் ஏற்றுக்கொள்ளவே மாட்டார்கள். ஆனால், இரத்தத்தின் இதர பகுதிப் பொருட்களான ஆல்புமின், நோய்எதிர் புரதம், இரத்த உறைதல் கரணிகள் இவற்றை ஏற்பதில் எந்த விதக் கட்டுப்பாடுமில்லை.  

இக்கொள்கை 1945இல் உருவாக்கப்பட்டதிலிருந்து இன்று வரை சில மாறுதல்களைக் கண்டுள்ளது.  

எனவே இவர்கள் *குருதியில்லா அறுவை சிகிச்சை*யை வலியுறுத்துவதோடு அது குறித்து விரிவான விளக்கங்களை அளிக்கும் மையங்களையும் அமைத்துள்ளனர்.
# வார்ப்புரு:Cardinal to word/0 to 19/doc



Converts a natural number in the range 0 to 19 into a word in the English language.  

### Usage
*natural**zero*  

*natural*: Required. A natural number in the range 0 to 19.  

*zero*: Optional. The value to use when the number is 0. Default is "zero". Can be made empty or, for example, "no", "" or "nought", as appropriate for the context.  

### Examples

produces:  

=
# வார்ப்புரு:Cardinal to word/0 to 99/doc



Converts a natural number in the range 0 to 99 into a word in the English language.  

### Usage
*natural**zero*  

*natural*: Required. A natural number in the range 0 to 99.  

*zero*: Optional. The value to use when the number is 0. Default is "zero". Can be made empty or, for example, "no", "" or "nought", as appropriate for the context.  

### Examples

produces:  

=
# ஸ்ரீ லங்கா டெலிகொம்


இந்நிறுவனம் இருவகையான இணைப்புக்களை வழங்கி வருகின்றது. இவ்விணைப்புக்களானது கொழும்பில் ஏற்கனவேயிருந்த அநேகமாக எல்லா குத்தகைக்கான இணைப்புக்களை (leased lines) மாற்றீடு செய்துள்ளது  

#### அலுவலக இணைப்பு
பதிவிறக்கம் 2 மெகாபிட்ஸ்/செக்கண், மேலேற்றம் 512 கிலோபிட்ஸ்/செக்கண்  

#### வீட்டு இணைப்பு
பதிவிறக்கம் 512 கிலோபிட்ஸ்/செக்கண், மேலேற்றம் 128 கிலோபிட்ஸ்/செக்கண்.  
இதில் இணையத்தைக் குறைவாகப் பாவிப்பவர்களுக்கான 1 ஜிகாபைட்டிற்குக் குறைவாகப் பாவிப்பவர்களுக்கு வசதியாக ஓர் கணக்கும் அறிமுகப்படுத்தப்பட்டுள்ளபோதிலும் இவை மிகையாக இணையத்தைப் பாவிப்ப்பவர்களுக்குச் செலவானது ஆகும்.  

### குத்தகைக்கு விடப்படும் இணைப்புகள்
குத்தகைக்கு விடப்படும் இணைப்புகள் இலங்கையில் அகலப்பட்டை அல்லது அகன்ற அலை என்கின்ற எ டீ எஸ் எல்(adsl) இணைப்பு இல்லாத இடங்களில் மிகையான கட்டணம் காரணமாக ஓரளவே பாவனையில் உள்ளது. இது 64கிலோபிட்ஸ்/செக்கண் வேகத்திலும் அதனின் முழுமட்ங்குகளிலும் இணைப்பை வழங்குகின்றது (அதாவது 128 கிலோபிட்ஸ்/செக்கண், 192 கிலோபிட்ஸ்/செக்கண்)  

DNS சேவரின் முகவரிகள் 203.115.0.46 மற்றும் 203.115.0.18 ஆகும். இது கட்டாயம் என்றல்ல விரும்பினால் ஒப்பின் டிஎன்எஸ் போன்ற சேவைகளைப் பயன்படுத்தலாம். இதைப் பயன்படுத்த 208.67.222.222 மற்றும் 208.67.222.222 ஆகும்.  

### வை-பை இணையம்
சிறி லங்கா டெலிகொம் கம்பியற்ற இணையச் சேவை முறைகளில் ஒன்றான வை-பை முறையில் இணையச் சேவைகளை வழங்குகின்றது. இந்தச் சேவை தற்போது பண்டாரநாயக சர்வதேச விமான நிலையத்தில் கிடைக்கின்றது. ஒரு மணி நேரத்திற்கு ரூபா 200 என்ற வீதத்தில் கட்டணம் அளவிடப்படுகின்றது .  

## சிறி லங்கா டெலிகொம்மின் சகோதர நிறுவனங்கள்

சிறி லங்கா டெலிகொம் பல சகோதர நிறுவனங்களைக் கொண்டுள்ளது.  
| நிறுவனத்தின் பெயர் | நிறுவப்பட்ட ஆண்டு | ஸ்ரீலடெ பங்கு | இணையத்தளம் | பிரதான செயற்பாடு |
| --- | --- | --- | --- | --- |
| மொபிடல் (பிரைவேட்) லிமிடெட் | 2002 | 100% | நகர்பேசி சேவை |  |
| எஸ்.எல்.டி விஷன்கொம் (பிரைவேட்) லிமிடெட் | 2008 | 100% | ஐபி டிவி செயற்பாடுகள் |  |
| SLT பப்ளிகேஷன்ஸ் (பிரைவேட்) லிமிடெட் | 2006 | 100% | விபரக்கொத்து வெளியீட்டு சேவைகள் |  |
| எஸ்.எல்.டி ஹொக் கொங் | 2006 | 100% | ஐபி இடைவழி சேவைகளை வழங்குதல் |  |
| ஸ்ரீ லங்கே டெலிகொம் ஸேவிசர்ஸ் (SLTS) | 1993 | 100% | பெருநிறுவன மற்றும் சிறிய வணிக வாடிக்கையாளர்களுக்கு மொத்த வலையமைப்பு தீர்வுகளை வழங்கும் |  |
| எஸ்.எல்டி மான் பவர் (பிரைவேட்) லிமிடெட் | 2008 | 100% | மனிதவள உதவிகளை வழங்குதல் |  |
| ஸ்கை நெட்வேர்க் (பிரைவேட்) லிமிடெட் | 2006 | 75% | வைமாக்ஸ் சேவைகள் | } |

டெலிக்கொம் நிறுவனம் 1930 முதல் தொலைபேசி விபரக்கொத்தை வெளியிடுகின்றது. 2002 ம் ஆண்டு முதல் சிறி லங்கா டெலிகொம் த ரெயின்போ பேஜஸ் எனும் விபரக்கொத்தை வெளியிடுகின்றது. இதுவே இலங்கையின் ஒரே வியாபார தகவல்களை அடக்கிய விபரக்கொத்து என்பதையும் குறிப்பிடவேண்டும்.  

## உசாத்துணைகள்

## வெளியிணைப்புகள்
- இலங்கைத் தொலைத் தொடர்பு நிலையம்
# வார்ப்புரு:Cardinal to word/0 to 999/doc



Converts a natural number in the range 0 to 999 into a word in the English language.  

### Usage
*natural**zero*  

*natural*: Required. A natural number in the range 0 to 999.  

*zero*: Optional. The value to use when the number is 0. Default is "zero". Can be made empty or, for example, "no", "" or "nought", as appropriate for the context.  

*us*: Optional. If the value is "on", the output of numbers does not include "and" to separate hundreds from smaller values. This accords with American usage as described at English numerals.  

### Examples

produces:  

=
# வார்ப்புரு:Number to word/doc



Converts an integer in the range -999,999 to 999,999 into a cardinal number or ordinal number in the English language.  

### Usage
*integer**zero*  

*integer*: Required. A natural number in the range -999,999 to 999,999.  

*zero*: Optional. The value to use when the number is 0. Default is "zero" for cardinal numbers, "zeroth" for ordinal numbers. Can be made empty or, for example, "", "seed" or "one before the first" as appropriate for the context.  

*adj*: Optional. If the value is "on", the output is an ordinal number, otherwise it is a cardinal number.  

*us*: Optional. If the value is "on", the output of numbers does not include "and" to separate hundreds from smaller values, nor to separate thousands from hundreds. This accords with American usage as described at English numerals.  

### Examples

produces:  

=
# உச்சியாட்சி

(நெட்டசோக மரம்)]]  
தாவரங்களின் வேர்,தண்டு என்பவற்றின் உச்சிப்பகுதிகளில் செயற்படும் ஓமோன்களின் செயற்பாடுகள் காரணமாக கக்கவளர்ச்சி பாதிக்கப்படுதல் *உச்சியாட்சி* எனப்படும்.தாவர உச்சிப் பகுதியில் சுரக்கப்படும் ஒட்சின் எனப்படும் வளர்ச்சி ஓமோனே இவ் உச்சியாட்சிச் செயற்பாட்டுக்கு காரணமாகும்.தாவரங்கள் உயரத்தில் நீண்டு வளர்ந்து ஒளியை இலகுவில் பெற்றுக் கொள்ள உச்சியாட்சி துணைபுரிகிறது.  

உச்சிப்பகுதியில் சுரக்கப்படும் ஒட்சின்கள் தண்டு நுனிப்பகுதியில் கலப்பிரிவைத் தூண்டி வளர்ச்சியை துரிதப்படுத்துவது மட்டுமன்றி அது கீழே பரவி கக்க அரும்புகளின் வளர்ச்சியை தடை செய்யவும் எதுவாகிறது. இதனால் கிளை உருவாக்கம் தடைப்படும். இதனால் முனை அரும்புகளை நீக்குவது கிளைகொள்ளலைக் கூட்டும்.
# வார்ப்புரு:Todo/doc



This template adds a **todo list** to a *talk* page. If you place this template, for example, on <code>Talk:*Article&nbsp;name*</code>, then type in the todo items on a <code>Talk:*Article&nbsp;name*/to&nbsp;do</code> page, then this template will automatically display them.  

***Note***: Please do not spam this template speculatively to talk pages, as it should only be added when editors are actually going to use it. Unused templates may be removed by any editor without warning.  

### Usage

- &nbsp;– the normal, default todo list
- &nbsp;– collapses the list
- &nbsp;– allows alternate project name
- &nbsp;– uses the contents of 'inner' as the todo list
- &nbsp;– uses the subpage <code>./TODO</code> as the todo list, instead of subpage <code>./to do</code>
- &nbsp;– where <code>N</code> is a number from 1 to 9, defining its priority. (1 is the highest)
- &nbsp;– doesn't include categories
- &nbsp;– doesn't include preloaded text
- &nbsp;– formats the todo list as the 'small' version
- &nbsp;– uses the todo list of page <code>Foo</code> instead
  - Use the parameter for accessing another article's todo list, e.g., from a page (can be seen in action at WP:TBT)

#### Parameters
General parameters:  
<pre>  
</pre>  

Parameters for use as a meta-template:  
<pre>  
</pre>  

### Examples

- 

- 

- 

- 

- 

- 

- 

- 

=
# இணைய நெறிமுறைப் பதிப்பு 6 முகவரி

**இணைய நெறிமுறைப் பதிப்பு 6 முகவரி** (*Internet Protocol Version 6 address*, **இ.நெறி ப6 முகவரி**) என்பது இ.நெறி ப6 செயலாக்கப்பட்ட கணினி பிணையமொன்றில் ஒரு கணினியின் பிணைய இடைமுகம் அல்லது பிணையத்தில் பங்கேற்கும் ஓர் பிணைய கணுவினை அடையாளம் காணப் பயன்படுத்தப்படும் 128 பிட் அளவுள்ள எண் முத்திரை ஆகும்.  

இணைய நெறிமுறை முகவரிகள் வழங்கியுடன் இணைக்கப்பட்டுள்ள பிணைய இடைமுகங்களை ஐயமின்றி அடையாளம் காட்டுவதுடன் எங்குள்ளது என அறிந்து இ.நெ பொதிகளை சரியாக கொண்டு சேர்க்கின்றன. வழிகாண இ.நெறி ப.6 பொதியின் தலைப்பாகத்தில் உள்ள தரவிடங்களில் மூல மற்றும் சேருமிட இ.நெறி ப6 முகவரிகள் தரப்படும்.  

இணையத்தின் முதல் அடையாளம் காணும் கட்டமைப்பான இ.நெறி ப4இன் வழித்தோன்றலாகும். 32 பிட் அளவில் குறியிடும் இ.நெறி.ப4ஐ விட 128 பிட்களில் குறியிடும் இதனால் மிகவும் பரந்தளவில் உள்ள பிணையங்களிலும் பயன்படுத்த இயலும்.  

இ.நெறி ப6 முகவரி இ.நெறி ப4 முகவரியை நியமிக்கும் ஒரு இடைமுகத்தில் கூட நியமிக்கலாம் .இ.நெறி ப6 முகவரிகள் இ.நெறி ப6 தரவஞ்சலின் வேர் மற்றும் இலக்கை காண்பிக்கும் இ.நெறி ப6 தலையத்தின் ஒரு பகுதியாகும்.  
மூல இ.நெறி ப6 முகவரிகள், இடைமுக வேரடைதலை தனித்துவமாக கண்டறியும் , எப்பொழுதும் ஒற்றைப் பரவல் முகவரிகள் ஆகும் . இலக்கு இ.நெறி ப6 முகவரிகள் என்பது ஒற்றைப் பரவல் , கண்ட பரவல் அல்லது பற்பரவல் முகவரிகள் ஆகும் .  

## முகவரி கட்டகம்

முகவரிகள் 128 பிட்கள் நீளம் மற்றும் தனி கட்டகமற்ற , மறுசுழற்சி மற்றும் குறிப்பற்ற முகவரிகள் அல்லாது , பல்வேறு கட்டக விவரிப்புகள் கொண்டதாகும்
# ஏர்செல்


**ஏர்செல்** (Aircel) இந்தியாவில் உள்ள ஒரு நகர்பேசி சேவை வழங்கிய ஒரு நிறுவனம் ஆகும். இதன் தலைமையிடம் மகாராட்டிர மாநிலத்தில் உள்ள மும்பை ஆகும். இது இந்தியா முழுவதும் 2ஜி மற்றும் 3ஜி சேவைகளை வழங்கியது. ஏர்செல் நிறுவனத்தில் மேக்சிஸ் கம்யுனிகேசன் என்ற மலேசியா நிறுவனம் 74 சதவிகித பங்குகளையும், மற்றும் சிண்டியா செக்யூரிட்டீஸ் அண்ட் இன்வெஸ்ட்மென்ட்ஸ் 26 சதவிகித பங்குகளையும் கொண்டுள்ளது. இது தமிழ்நாட்டில் முன்னணி நிறுவனமாகவும், இந்தியாவில் வேகமாக வளர்ந்து வரும் நகர்பேசி சேவைகளில் ஒன்றாகவும் ஆனது. ஏர்செல் நிறுவனத்தில் மேக்சிஸ் கம்யுனிகேசன் 74% பங்குகளையும், மற்றும் அப்போலோ மருத்துவமனை(சிண்டியா செக்யூரிட்டீஸ் அண்ட் இன்வெஸ்ட்மென்ட்ஸ்) 26% பங்குகளையும் கொண்டுள்ளது. பின்பு 14 செப்டம்பர் 2016 அன்று, ரிலையன்ஸ் கம்யூனிகேசன் ஆனது ஏர்செல் ஆகியவை தங்களுடைய நகர்பேசி சேவைகளின் செயல்பாடுகளில் இணைப்பதாக அறிவித்தது. இந்த இணைப்பைத் தொடர்ந்து, கூட்டு நிறுவனம் நுகர்வோர் தளம் மற்றும் வருவாயின் அடிப்படையில், இந்தியாவின் நான்காவது பெரிய தொலைத் தொடர்பு சேவையாக மாறும் என்று எதிர்பார்க்கப்பட்டது. ஆனால், ஒரு வருடம் கழித்து இரு நிறுவனங்களும் ஒழுங்குமுறை மற்றும் சட்ட சிக்கல்களைக் காரணம் காட்டி ஒப்பந்தத்தை கைவிட்டன.  

## இயக்கம்
டிசம்பர் 2017 நிலவரப்படி, ஏர்செல் 84.93 மில்லியனுக்கும் அதிகமான சந்தாதாரர்களைக் கொண்டிருந்தது மற்றும் இந்தியாவின் ஆறாவது பெரிய ஜிஎஸ்எம் மொபைல் சேவை வழங்குநராக இருந்தது. இது தமிழ்நாட்டில் அதிகளவில் சந்தாதாரர்களை கொண்டிருந்தது. மேலும் ஒடிசா, அசாம் மற்றும் வடகிழக்கு பகுதிகளில் கணிசமான அளவில் சந்தாதாரர்களை கொண்டிருந்தது. 2012 ஆம் ஆண்டில், இதன் செயல்பாடுகளில் ஒரு பெரிய மறு அமைப்பின் ஒரு பகுதியாக, மத்திய பிரதேசம், குஜராத், ஹரியானா, கேரளா மற்றும் பஞ்சாப் ஆகிய ஐந்து தொலைத் தொடர்பு வட்டாரங்களில் இதன் செயல்பாடுகளை குறைத்தது. பின்னர் ஏப்ரல் 2015 இல், ஏர்செல் தனது சேவையை கேரளாவில் மீண்டும் தொடங்கியது.  

## பிற செயல்கள்
ஏர்செல் நிறுவனம் தோனியை தலைவராக கொண்ட இந்திய பிரிமியர் லீகின் துடுப்பாட்ட விளையாட்டில் சென்னை சூப்பர் கிங்ஸ் மற்றும் சென்னை ஓபன் டென்னிஸின் டைட்டில் ஸ்பான்சராக ஏர்செல் நிறுவனம் ஒப்பந்தமாகி இருப்பதால், ஏர்செல் சென்னை ஓபன் என்று அழைக்கப்படுகிறது. ஏர்செல் நிறுவனத்திற்காக துடுப்பாட்ட வீரர் மகேந்திரசிங் தோனி மற்றும் நடிகர் சூர்யா விளம்பரங்களில் நடித்தனர்.  

## நிரந்தரமாக மூடல்
பிப்ரவரி 20, 2018 முதல் இந்நிறுவனத்தின் தொலைத்தொடர்பு சேவைகள் துண்டிக்கப்பட்டது. இதனால் வாடிக்கையாளர்கள் மத்தியில் இந்நிறுவனம் மூடப்படுமோ என அச்சம் ஏற்பட்டது. இதனால் பல வாடிக்கையாளர்கள் பிற நிறுவன தொலைத்தொடர்பு சேவைகளை பெற தங்கள் சிம்மை போர்ட் செய்யவும் முயற்சி செய்தனர். ஆனால் ஏர்செல் நிறுவனம் மூடப்படவில்லை, மேலும் யாரும் வதந்திகளை நம்ப வேண்டாம் என்றும் அந்த நிறுவனத்தின் அதிகாரிகள் விளக்கம் அளித்தனர். அதில் டவர் நிறுவனம் ஒன்றுடன் ஏர்செல்லுக்கு ஏற்பட்ட பிரச்சனை காரணமாகவே இப்போது சேவை செயல்படவில்லை என்றும், விரைவில் சேவைகள் வழங்க முயற்சிகள் எடுப்பதாகவும் கூறப்பட்டது. பின்னர் மீண்டும் இந்நிறுவனம் சேவையை வழங்கியது. ஆனால் 28 பெப்ரவரி 2018 அன்று, எந்த ஒரு முன்னறிவிப்பும் இன்றி, இந்நிறுவனத்தின் சேவைகள் துண்டிக்கப்பட்டது. பின்னர் இந்நிறுவனம் திவாலானதால் நிரந்தரமாக மூடப்பட்டது என அதிகாரப்பூர்வமாக வெளியிடப்பட்டது. பின்பு ஏர்செல் நிறுவனம் திவால் நடவடிக்கைக்காக மும்பையில் உள்ள தேசிய நிறுவன சட்ட தீர்ப்பாயத்தில் மனு தாக்கல் செய்தது.
# வலைவாசல்:கட்டுரைப்போட்டி/கட்டுரைகள் பதிவேற்றும் பணி

தமிழ் விக்கிப்பீடியா - தமிழ்நாடு அரசு இணைந்து நடத்திய கட்டுரைப் போட்டி 2010ல் கிடைத்த தரமான கட்டுரைகளை விக்கியில் பதிவேற்றும் பணியை இங்கு ஒருங்கிணைக்கலாம்.  

## பணிக் காலம்
- ஆகத்து 15, 2010 - டிசம்பர் 15, 2010

## பதிவேற்றிய கட்டுரைகள்
Natkeeran 18:46, 16 அக்டோபர் 2010 (UTC)  
- சோடா பாட்டில்
- பயனர்:Naveen_kembanur

- --கலை 22:31, 18 அக்டோபர் 2010 (UTC)
- மாஹிர் 05:29, 27 அக்டோபர் 2010 (UTC)
பதிவேற்றத்தில் உதவ இயலும் --MUTTUVANCHERI NATARAJAN 14:08, 20 அக்டோபர் 2010 (UTC)
# தூங்கெயில்

**தூங்கெயில்** என்பது சங்கப் பாடல்களில் குறிப்பிடப்பட்டுள்ள ஒரு கோட்டையாகும். இதைப்பற்றிய குறிப்புகள் புறநானூற்றிலும், பதிற்றுப்பத்திலும் இடம்பெற்றுள்ளன.  

**தூங்கெயில் எறிந்த தொடிதோட் செம்பியன்**.  
சோழன் குளமுற்றறதுத் துஞ்சிய கிள்ளிவளவன் வானவனீன் வஞ்சி நகரைத் தாக்கி அந்நகர மக்களை வாடும்படி செய்தான். இந்தக் கிள்ளிவளவனின் பெருமை அவனது முன்னோர் மரபிலிருந்து வந்தது என்று அவனைப் பாடிய புலவர் மாறோக்கத்து நப்பசலையார் குறிப்பிடுகிறார். (புறம் 39)  
அப்போது புறாவுக்காகத் துலாக்கோலில் அமர்ந்தவனை (சிபிச் சக்கரவர்த்தி) நினைத்தால் உன் கொடைக்குப் பெருமை இல்லை.  
பகைவரை நடுங்கச் செய்த 'தூங்கெயில்' கோட்டையைத் துகளாக்கிய உன் முன்னோனை நினைத்தால் நீ பகைவரை அடுதல் பெருமையாகாது.  
கரிகாலன் தன் அவையில் நீதியை நிலைநாட்டிய பாங்கை நினைத்தால் உன் அறநெறியும் மேம்பட்டது ஆகாது - என்றெல்லாம் கூறிச்செல்கிறார். **கடவுள் அஞ்சி** என்பவன் கட்டியிருந்த தூங்கெயில் கோட்டைக் கதவம் பற்றிப் பதிற்றுப்பத்து 31 குறிப்பிடுகிறது.
# கடியேர்

'கடி ஏர்' என்னும் தொடரிலுள்ள கடி என்னும் சொல்லுக்குக் காப்பு என்று பொருள் கொள்ள வேண்டும். மழை காக்கவேண்டும் என்று வேண்டி ஆண்டில் முதல்முதலாக ஏர் பூட்டுவது கடியேர். அண்மைக்காலம் வரையில் 'நல்லேர்' பூட்டும் விழா தமிழத்தில் நடைபெற்று வந்தது. கோடை காலத்தில் முதல்மழை பெய்ததும் ஊரார் அனைவரும் கூடி ஊரின் பொதுநிலத்தில் ஏர் பூட்டி உழுவர். இதனை நல்லேர் விழா என்பர்.  

மதுரைக்காஞ்சி என்னும் சங்ககால நூல் இந்த நல்லேர் விழாவைக் குறிப்பிடுகிறது.  

வானம் கடியேர் பூட்டி பேர்யாற்றுக் கரையை உடுத்து உழுதது எனக் கூறுவது கடியேர் விழாவினை நினைவூட்டுகிறது.  

## அடிக்குறிப்பு
# கொண்டி

கொண்டுவந்த பொருள் கொண்டி எனப்படும்.  
அடங்காத பெண்களை இக்காலத்தில் கொண்டிப்பெண் என்பர்.பகை அரசரின் பெண்களை வெற்றி கண்ட அரசன் தம் ஊருக்கு கொண்டு வருவான்.சிலர் விரும்பி ஏற்றுக் கொள்வர். சிலர் அடங்காதவர்.  

## கொண்டி - சொல்
அஞ்சாமல் யாமத்தில் யாழ் முழவு போன்ற இசைக்கருவிகளுடன் நடனம் ஆடும் மகளிர் "கொண்டி மகளிர்" எனப்பட்டனர் பெற்றோர் சொல்லுக்கும் ஊருக்கும் கட்டுப்படாமல் மனம் போன போக்கில் திரியும் பெண்ணை இக்காலத்திலும் **கொண்டிப்பெண்** என்பர். தற்காலத்திலும் கிராமங்களில் குறும்பு செய்யும் சிறுவர்களை **கொண்டிப்பய** என விளிக்கும் வழக்கம் உள்ளது.  

## கொண்டி மகளிர் (சங்ககாலம்)
அரசன் போரிடும்போது பகைநாட்டில் அந்நாட்டு அரசனுக்கும் அடங்காமல் திமிர் பிடித்தவரை, வெற்றி கண்ட அரசன் அவர்கள் மகளிரை சிறைபிடித்து வந்து தன் நாட்டுக் கட்டுக்காவலில் வைத்திருப்பது வழக்கம். இவர்கள் கொண்டி மகளிர் எனப்பட்டனர்.  

## கொண்டி மகளிர்
கொண்டி மகளிரும் இத்தகையவர்களே. இவர்களை அடங்காப் பிடாரிப் பெண்கள் எனலாம். இவர்கள் ஊரின் கட்டுக் காவலுக்கு அடங்காதவர்கள்.  

### மதுரைக்காஞ்சி
தலையாலங்கானத்துச் செருவென்ற நெடுஞ்செழியனால் பிணித்துக் கொண்டுவரப்பட்டு மதுரையில் வாழ்ந்த கொண்டி மகளிர் பசும்பொன் அணிகலன்கள் அணிந்து பகட்டிக் கொண்டு திரிவர் என்றும், இவர்களைக் கண்டால் மக்கள் நெஞ்சே நடுங்குவர் என்றும், வானவ மகளிர் போல யாழ், முழவு இசைகளுக்கு ஏற்ப மன்றில் ஆடுவர் என்றும், குளித்து மினுக்கிக்கொண்டு அவரவர் மனைகளில் பொய்தல் ஆடுவர் என்றும் மதுரைக்காஞ்சி குறிப்பிடுகிறது.  

### பட்டினப்பாலை
காவிரிப்பூம்பட்டினத்தில் வாழ்ந்த கொண்டி மகளிர் அந்தி வேளையில் நீராடி, மறங்களில் விளக்கேற்றி வைத்துக்கொண்டு 'வம்பலர்' என்னும் புத்திளைஞர்கள் ஒன்றுகூடும் இடங்களில் தூணைப் பற்றிக்கொண்டு புதியவர்களின் வருகைக்காகக் காத்திருப்பர் என்று பட்டினப்பாலை கூறுகிறது.  

## கொண்டி மள்ளர்
கொண்டி என்பது கட்டுக்கடங்காப் போராற்றல். மள்ளர் எனப்பட்ட போர் வீரர்களில் பலர் இத்தகைய கொண்டி மள்ளர்களாக விளங்கினர். கடல்பிறக்கோட்டிய செங்குட்டுவன் தன் போர் வெற்றிக்குப் பின்னர் கொண்டி மள்ளர்களுக்குப் போர்யானைகளைப் பரிசாக வழங்கினான்.  

## உசாத்துணைகள்
- கொண்டி மள்ளர் - பதிற்றுப்பத்து 43
- கொண்டி மகளிர் - மது. 583, பட். 246
## மேற்கோள்
# இந்தியக் குடியியல் பணிகள்

**இந்தியக் குடியியல் பணிகள்**, பொதுவாக குடியியல் பணிகள் என்று அழைக்கப்படும், அரசுப்பணிகள் இந்திய அரசினால் விடுதலைக்குப் பிறகு 1947இல் பிரித்தானிய அரசில் விளங்கிட்ட இந்தியக் குடியுரிமைப் பணியின் தொடர்ச்சியாக ஏற்படுத்தப்பட்ட உயரிய குடியியல் பணிகளாகும். இந்தியக் குடியியல் பணி அதிகாரிகள் இந்தியப் பிரதமரின் அலுவலகம் கட்டுப்பாட்டில் உள்ளனர்.  

அண்மைக் காலத்தில் மேலாண்மை மற்றும் தகவல் தொழில்நுட்பப் பணிவாழ்வுகள் இளைஞரை ஈர்த்தாலும்,அமைக்கப்பட்ட நாட்களிலிருந்து இன்றுவரை இப்பணிகள் அவர்களின் முதல் விருப்பாக இருந்து வருகிறது.அரசியலமைப்பு புதிய பணிச்சேவைகளை ஏற்படுத்த நாடாளுமன்றத்திற்கு அதிகாரம் கொடுத்துள்ளது. இதன்படியே இந்திய வனப் பணி மற்றும் இந்திய வெளியாட்டுப் பணி சேவைகள் அமைக்கப்பட்டுள்ளன. பரந்த,பன்முக நாடான இந்தியாவின் இயற்கைவளம்,பொருளியல் மற்றும் மனிதவளங்களை மேலாண்மை புரிய இக்குடியியல் பணிகள் பெரிதும் துணைநிற்கின்றன. நடுவண் மற்றும் மாநில ஆட்சியாளர்களின் வழிகாட்டுதலுக்குகிணங்க பல்வேறு குடியியல் பணியாளர்கள் நாட்டின் சிறப்பான ஆளுமைக்கு வழிவகுக்கின்றனர்.  

## அமைப்பு
நாட்டின் பல்வேறு வளங்களை மேலாளும் இப்பணியாளர்கள் மிகுந்த திறனும் தலைமைப் பண்பேற்கும் தன்மையும் கொண்டவர்களாக இருத்தல் மிகவும் தேவையானதாகும். இப்பணியாளர்களைப் பல்வேறு பணிகளில் கடினமான போட்டிகளுடைய தேர்வுகள் மூலம் ஒன்றிய அரசுப்பணியாளர் தேர்வாணையம் தெரிந்தெடுக்கிறது. மாநில அளவிலான பணிகளுக்கு மாநிலத் தேர்வாணையங்கள் தெரிந்தெடுக்கின்றன.  

இந்தியக் குடியியல் பணிகள் இரன்டு வகைப்படும் அவை:  
- அனைத்திந்தியப் பணிகள்
- நடுவண் குடியியல் பணிகள்

### அனைத்திந்தியப் பணிகள்
இவர்கள் நடுவண் மற்றும் மாநிலப் பணிகளில் தேவைக்கேற்ப அமர்த்தப்படுவர். இவர்களுக்கான பணி விதிகள் தனியானவை.பணிச்சேவைகளில் இவை உயரிய தகுதியில் உள்ளன.  
- இந்திய ஆட்சிப் பணி (இ.ஆ.ப/ IAS)
- இந்தியக் காவல் பணி (இ.கா.ப/ IPS)
- இந்திய வெளியுறவுப் பணி - IFS
- இந்திய வனப் பணி (இ.வ.ப/ IFS)
- இந்தியப் பொருளாதாரப் பணி - (IES)
- இந்திய வருவாய்ப் பணி - (IRS)

### நடுவண் குடியியல் பணிகள் - பிரிவு ஏ (குரூப் "ஏ")
இவர்கள் நடுவண் அரசின் துறைசார்ந்த பணிகளில் மட்டுமே அமர்த்தப்படுவர்.  
- இந்தியப் படைக்கலத் தொழிற்சாலைகள் பணி
- இந்தியப் பொறியியல் பணி
- இந்தியத் தொலைத்தொடர்புப் பணி (இ.தொ.ப)
- இந்திய அஞ்சல் பணி (இ.அ.ப)
- இந்திய அஞ்சல் & தொலைதொடர்புக் கணக்கு மற்றும் நிதி பணி (IP&TAFS)
- இந்திய இரயில்வே பணி இயந்திரப்பொறியாளர்(IRSME)
- இந்திய இரயில்வே பணி மின்னியல்பொறியாளர்(IRSEE)
- இந்திய இரயில்வே பணி சமிக்ஞை பொறியாளர்(IRSSE)
- இந்திய இரயில்வே கணக்கு பணி (IRAS)
- இந்திய இரயில்வே போக்குவரத்து பணி (IRTS)
- இந்திய இரயில்வே பணியாளர் பணி (IRPS)
- இந்திய இரயில்வே வைப்பகப் பணி(IRSS)
- இந்திய கணக்கு & தணிக்கைப் பணி (IA&AS)
- இந்திய நில அளவியல் பணி

## வெளியிணைப்புகள்
- யுபிஎசுசி இணையதளம்
- இந்தியக் குடியியல் பணிகள் செல்ல விரும்புவோருக்கு
- Service
- Portal
# பரவுணித் தாவரம்


ஒரு தாவரம் வேறொரு தாவரத்தைப் பற்றிக்கொண்டு அத்தாவரத்திடமிருந்தே உணவு பறித்து வாழும் தாவரம் பரவுணித் தாவரம் (ஒட்டுண்ணித் தாவரம்) என்றழைக்கப்படும். பரவுணித்தாவரங்கள் அவற்றின் வாழ்க்கை முறையின்படி பலவகைகளாக பிரிக்கப்பட்டுள்ளன. அவை;  

- 1a. கட்டாய ஒட்டுண்ணித் தாவரம்(Obligate parasite) : வாழ்க்கை வட்டத்தை ஒரு விருந்து வழங்கியின் துணையின்றிப் பூர்த்தி செய்யவியலாத தாவரமாகும்.
- 1b. சமயாசமய ஒட்டுண்ணித் தாவரம்(Facultative parasite) : வாழ்க்கை வட்டத்தை ஒரு விருந்து வழங்கியின் துணையின்றித் தனித்துப் பூர்த்தி செய்யக்கூடிய தாவரமாகும்.
- 2a. தண்டுக்குரிய ஒட்டுண்ணித் தாவரம் (Stem parasite): விருந்து வழங்கியின் தண்டுப்பகுதியில் வாழும் தாவரம்.
- 2b. வேருக்குரிய ஒட்டுண்ணித் தாவரம் (Root parasite): விருந்து வழங்கியின் வேர்ப்பகுதியில் வாழும் தாவரம்.
- 3a. நிறை ஒட்டுண்ணி (Holoparasite): விருந்து வழங்கியில் முற்றுமுழுதாக உணவுக்காகத் தங்கியிருக்கும் தாவரம்.
- 3b. குறை ஒட்டுண்ணி (Hemiparasite): விருந்து வழங்கியிலிருந்து நீரையும் கனியுப்பையும் மட்டும் பெற்று தமக்கான உணவை தயாரிக்கக்கூடிய தாவரம்.
# சிறப்பு அனுமதி (ஆவணப் படம்)

**சிறப்பு அனுமதி** (Special Pass) "ஸ்பெசல் பாஸ்" என்பது ஒரு தமிழ்-ஆங்கில ஆவணப் படம் ஆகும். சிங்கப்பூருக்கு செல்லும் தமிழ்த் தொழிலாளர்கள் சந்திக்கும் பல இன்னல்களை இப்படம் விவரிக்கிறது.  

## கருத்து
சிங்கப்பூரில் தற்காலிக வேலை செய்யவென சிறப்பு அனுமதி பெற்ற பல இந்தியாவிலிருந்து, குறிப்பாக தமிழ்த் தொழிலாளர்கள் வருகிறார்கள். இவர்கள் சமையல், துப்பரவு, கட்டிடவேலை போன்ற மிக கடுமையான வேலைகளைச் செய்ய வருகிறார்கள். இவர்களில் பலர் ஓய்வு அற்ற வேலை, சம்பளம் தரப்படாதல், உள உடல் தாக்குதல் என பல இன்னல்களை எதிர்நோக்குகிறார்கள். இந்த இன்னல்கள், அது தொடர்பாக சிங்கப்பூர் அரசு எடுக்கும் நடவடிக்கைகள், அதனால் வழக்குகளில் சிக்கல்பட்டு சிறு, சிறு அறைகளாக தடுத்து வைக்கப்பட்டிருக்கும் அறைகளில் தொழிலாளர் படும் இக்கட்டான நிலைப் பற்றி இந்த ஆவணப் படம் விவரிக்கிறது.  

## ஆக்கர்கள்
இந்தப் படத்தை சிங்கப்பூர் இளையோர்கள் எடுத்துள்ளார்கள்.  

## விருதுகள்
# ஆடுகுதிரைவாதம் (டாடா)

, 1917.]]  

முதலாம் உலக மகாயுத்த காலத்தில் சுவிற்சர்லாந்தின் சூரிச் நகரில் தொடங்கப்பட்டு 1916 -1922 வரையான காலப்பகுதியில் உக்கிரமாகப் பின்பற்றப்பட்ட பண்பாட்டு இயக்கம் இதுவாகும். ஆடுகுதிரையினை சிறுவர்கள் 'டாடா' என அழைப்பதனால் குறித்த கலை இலக்கிய வடிவங்களுக்கு இப்பெயர் சூட்டப்பட்டது.  

இவ்வியக்கம் அடிப்படையில் கட்புலக் கலைகள், இலக்கியம், அரங்கியல் செயற்பாடுகள் மற்றும் வரைகலைகளினூடாக யுத்தத்தைப் புறக்கணிக்கும் அரசியல் செயற்பாடுகளில் முனைப்புக் காட்டினர்.  

வெகுசனக்கூட்டங்கள், கருத்துரையாடல்கள், அச்சுப்பிரசுரங்கள் முதலானவற்றினூடாக தம் கருத்தியலைப் பரப்பினர்.தகரப் பேணி, மேசை விளிப்பு என்பவற்றில் இசையெழுப்பிப் பாடுதல் முதலான உத்திகளுடன் பல்வேறு ஊடகங்களும் கொள்கை பரப்புதலுக்குப் பயன்பட்டன.
# திருவெக்கா சொன்ன வண்ணம்செய்த பெருமாள் கோயில்


**திருவெக்கா சொன்ன வண்ணம் செய்த பெருமாள் கோயில்**, அல்லது **யதோத்காரி பெருமாள் கோயில்** (**Yathothkari Perumal Temple**), காஞ்சிபுரத்தில் அமைந்துள்ள ஆழ்வார்களால் மங்களாசாசனம் செய்யப்பெற்ற 108 திவ்விய தேசங்களில் ஒன்றான வைணவத் திருத்தலம்.  

## அமைவிடம்
கடல் மட்டத்திலிருந்து சுமார் 103 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 12°49'26.6"N, 79°42'44.5"E (அதாவது, 12.824056°N, 79.712363°E) ஆகும்.  

## தலபுராணம்
பிரம்மா அஸ்வமேத யாகம் நடத்த சத்யா விரதத் தலமான காஞ்சிக்கு வந்து, உத்தரவேதி என்னும் யாகசாலையில் யாகம் வளர்த்தார். ஆனால் தனது மனைவியான சரஸ்வதியை விட்டு யாகத்தைத் தொடங்கினர். இதனால் வெகுண்ட சரஸ்வதி உலகை இருளாக்க, நாராயணன் விளக்கொளிப் பெருமாளாகத் திருதன்காவில் தோன்றினர். யாகத்தைத் தொடர்ந்த பிரம்மாவை தடுக்க, சரஸ்வதி சரபம் எனும் பறவை மிருக உருவில் அசுரனை ஏவ, நாராயணன் எட்டுக் கைகளில் திவ்ய ஆயுதங்களுடன் அட்டபுயகரனாய் வந்து சரபத்தை அழித்தார். பின்னர் பிரம்மா மீண்டும் தொடர்ந்த யாகத் தீயை அழிக்க, சரஸ்வதி தேவியே வெள்ளப்பெருக்காய் வேகவதி ஆறாய்ப் பெருகிவர, பெருமாள் தானே அணையாய் நதியின் குறுக்கே கிடந்து நதியின் போக்கை மாற்றி யாகத்தின் புனிதத்தீயைக் காத்த தலமே *திருவெக்கா* ஆகும். இதனாலே பெருமாள் *வெக்கனை கிடந்தான்* என ஆழ்வர்களால் அருளப்படுகிறார்.  

## திருமழிசை ஆழ்வார் வரலாறு
கணிகண்ணன், பக்திசாரர் என்றழைக்கப்பட்ட திருமழிசையாருடைய சீடன். கச்சிப்பதியில் அரசுபுரிந்த பல்லவ அரசன் கணிகண்ணனிடம் தன்னை ஏற்றிக் கவிதைபாடச் சொல்ல அவர் மானிடனைப்பாடுவது குற்றம் என்று கூறித் திருமாலைப் பாடினார். அரசன் அவரை நகரைவிட்டு வெளியே போய்விட உத்தரவிட்டான். அவருடைய குரவர் திருமழிசைப்பிரான், 'உம்முடன் நானும் வருவேன்' என்று சொன்னதோடு மட்டுமல்லாமல் கச்சிப்பதிக்கோவிலுக்குச்சென்று ஆண்டவனை நோக்கிக்,  

என்று விண்ணப்பம் செய்தார். அப்பெருமானும் அப்படியே செய்து திருமழிசைப்பிரானைத் தொடர்ந்து சென்றார். பெருமாளைத் தொடர்ந்து திருமகளும் செல்ல கச்சி நகரம் இருண்டு மங்கலம் குறைந்து. இதை மறுநாள் அறிந்த அரசன் வருத்தமுற்று கணிகண்ணனைத் தேடிச்சென்று அவரையும் அவர் குரவரையும் கச்சிப்பதிக்குத் திரும்பும்படி வேண்டிக் கொண்டனர். கணிகண்ணன் திருமழிசைப் பிரானை வேண்ட அவரும் ஆண்டவனை நோக்கிக  

என்று வேண்ட திருமகள்நாதனும் அவ்வண்ணமே செய்தான் என்பது வரலாறு. இதனாலே பெருமாள், **சொன்ன வண்ணம் செய்த பெருமாள்** எனப் போற்றப்பெருகிறார்.  

## மேலும் பார்க்க
- பொய்கையாழ்வார்

## மேற்குறிப்பு
# திருப்பாடகம் பாண்டவதூதப் பெருமாள் திருக்கோயில்



**திருப்பாடகம் பாண்டவதூதப் பெருமாள் திருக்கோயில்** 108 வைணவத் திருத்தலங்களில் ஒன்றாகும். இத்தலம் காஞ்சிபுரம் நகரத்தின திருப்பாடகம் எனும் பகுதியில் அமைந்துள்ளது. பெருமாளின் மங்களாசாசனம் பெற்ற 108 திவ்ய தேசங்களில் இது 48-ஆவது திவ்ய தேசம் ஆகும். ரோகிணி நட்சத்திரத்தில் பிறந்தவர்கள் இத்தலத்திற்கு வந்து கிருஷ்ணனை தரிசித்து வந்தால் எந்தக் கஷ்டமாக இருந்தாலும் விலகிவிடும் என்பது நம்பிக்கை. கிருஷ்ணர் இத்தலத்தில் 25 அடி உயரத்தில், மூலஸ்தானத்தில் அமர்ந்த திருக்கோலத்தில் காட்சியளிப்பது சிறப்பம்சமாகும்.  

## அமைவிடம்
கடல் மட்டத்திலிருந்து சுமார் 110 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 12°50'33.5"N, 79°41'49.6"E (அதாவது, 12.842649°N, 79.697110°E) ஆகும்.  

## தலப் பெயர்க்காரணம்
கண்ணன் பஞ்சபாண்டவர்களுக்குத் தூதுவராக சென்றதால், இத்தல இறைவன் "பாண்டவ தூதப்பெருமாள்" என அழைக்கப்படுகிறார். இங்குள்ள கல்வெட்டுக்களில் இவரை "தூதஹரி" எனக் குறிப்பிடப்பட்டிருக்கிறது.  

## தலப் பெருமை
- திருதராஷ்டிரனுக்கு கண்பார்வை அளித்து தனது பெரிய விஸ்வரூப தரிசனத்தை கிருஷ்ண பகவான் இத்தலத்தில் காட்டியருளினார்.
- ரோகிணி தேவி கிருஷ்ண பகவானை வழிபட்டு சந்திரனை அடையும் பேறு பெற்றாள்.

## தல புராணம்
பாரத யுத்தம் முடிந்த வெகுகாலத்திற்கு பின் ஜனமேஜயர் என்ற மகாராஜா, வைசம்பாயனர் என்னும் ரிஷியிடம் பாரதக் கதையை கேட்க வந்தார். அப்போது ராஜா, கிருஷ்ணர் தூது சென்றபோது நிலவறையில் அமர்ந்த கோலத்தில் எடுத்த விசுவரூப தரிசனத்தை நானும் தரிசிக்க வேண்டும். அதற்கான வழிமுறைகளை கூறுங்கள் என ரிஷியிடம் வேண்டினார். ரிஷி கூறிய அறிவுரையின்படி இத்தல தீர்த்தத்தில் அமர்ந்து தவம் செய்த ஜனமேஜய மன்னனுக்காக பெருமாள், தன் பாரத கால தூது கோலத்தை இத்தலத்தில் காட்டியருளினார்.
# கார்ட்டோசாட்-2

**கார்டோசாட்-2** என்பது கதிரவனொத்துப் பாதையில் வலம்வரும் ஓர் புவிநோக்குச் செயற்கைக்கோள் அல்லது செய்மதியாகும். இந்தக் கோளை வடிவமைத்து, ஏவி, பராமரித்து வருவது இந்திய விண்வெளி ஆய்வு மையம் ஆகும். இது சுமார் 680 கிலோ எடையுடன் நிலப்பட வரைவியல் துறைக்காக இந்தியாவில் பயன்படுத்த விண்ணில் ஏவப்பட்டதாகும். இதனை முனைய துணைக்கோள் ஏவுகலத்தினால் 2007 சனவரி 10 ஆம் நாளன்று ஏவப்பட்டது.  

கார்ட்டோசாட்-2 மின்காந்த நிறமாலையில் உள்ள பூமியின் காண்பகுதியை கருப்பு வெள்ளை படமாக எடுக்கும் கலைநிலையான சகலநிறமுணர் (சநிமு) படம்பிடி கருவியை கொண்டதாகும். பூமியின் வரைப்பாதையை இந்த உயர் நுணுக்க சநிமு படம்பிடிக் கருவிகள் 9.6 கி.மீ தொலைவாகவும், அதன் இட நுணுக்கத்தை 1 மீ-க்கு குறைவாகவும் எடுக்கக் கூடியது. இந்த செயற்கைக்கோள் 45 கோண அளவில் பூமியை நோக்கித் திருப்பவும், அதே போல் அதன் சுற்றுப்பாதையை நோக்கி திருப்பவும் முடியும்.  

கார்ட்டோசாட்-2 ஒரு குறித்தக் காட்சிப் புள்ளியின் ஒளிப்படத் தொகுதியை தரும் அளவிற்கு மேம்பட்ட ஒரு தொலையுணர்வு செயற்கைக்கோள் ஆகும். இந்த செயற்கைக்கோளின் புகைப்படத்தைக் கொண்டு விவரமான வரைபடம் தயாரிப்பதும், பிற நிலப்பட வரைவியல் பணிகளைச் செய்வதும், கிராம புற மற்றும் நகர கட்டுமான, மேம்பாட்டு திட்டங்களுக்கும், புவியியல் மற்றும் நில விவர அமைப்பிற்கும் பயன்படுத்தப்படுகிறது.  

இந்த செயற்கைக்கோளிடம் இருந்து கிடைத்த முதல் ஒளிப்படத் தொகுதியானது சனவரி 12, 2007 ஆம் ஆண்டு கிடைத்தது. அது சுமார் 280 கி.மீ தொலைவுடன் ஷிவாலிக் பகுதியில் இருந்து டெல்லி வரை கொண்டதாகும். மற்றொரு தொகுதியாக சுமார் 50 கி.மீ தொலைவுள்ள கோவாவின் இராதா நகரி பகுதியில் இருந்து சகோன் பகுதி வரை கொண்டதாகும். ஹைதராபாதில் உள்ள ஷட்நகர் தேசிய தொலையுணர்வு அமைப்பின் தரவு உள்வாங்கு நிலையத்தில் கிடைத்த முதல் ஒளிப்பட தொகுதியானது உயர்மட்ட ஒளிப்படக் கருவியின் உன்னத செயலை நிரூபித்தது.  

## மேலும் பார்க்க
- கார்ட்டோசாட்-2ப